Publication: Magyar Közlöny
Issue: MK-2011-125 (Year: 2011, Number: 125)
Era: contemporary
Section: 1. melléklet az 55/2011. (X. 24.) NFM rendelethez
Paragraph Index: 156

5. Az R. melléklet 9. pontja helyébe a következõ rendelkezés lép: „9. Különleges forgalmi sávok 9.1. Autóbusz-forgalmi sávot olyan úton lehet kijelölni, ahol az úton az autóbusz-forgalmi sáv mellett legalább egy, az autóbuszsáv forgalmával egyezõ irányú forgalmi sáv van, vagy az ellentétes irányú forgalmi sáv(ok)tól az autóbuszforgalmi sáv kettõs záróvonallal el van választva. 9.2. Meglévõ forgalmi sáv autóbuszsávnak akkor jelölhetõ ki, ha csúcsidõben óránként legalább 10 autóbusz áthaladása jellemzõ, vagy ha csúcsidõben óránként 10-nél kevesebb autóbusz áthaladása jellemzõ, de az útvonal legszûkebb kapacitású keresztmetszetében a kapacitás a kijelölés következtében nem csökken. 9.3. Autóbusz forgalmi sáv forgalma forgalomirányító fényjelzõ készülékkel irányított útkeresztezõdésben önálló fényjelzõ készülékkel [KRESZ 9. § (6) bekezdése] is irányítható. 9.4. Kapaszkodósávot olyan emelkedõben lévõ útszakaszon lehet kijelölni, ahol a kapaszkodósáv mellett az úton legalább egy, a kapaszkodósáv irányával azonos irányú forgalmi sáv van. 9.5. A kapaszkodósávval rendelkezõ úton lévõ útkeresztezõdéseken a kapaszkodósávot keresztül kell vezetni. 9.6. Kerékpársávot – mellette lévõ forgalmi sáv irányával azonos irányú kerékpáros forgalom számára – olyan lakott területen lévõ úton lehet kijelölni,ahol a forgalmi sávok mellett erre a célra legalább1,25 méter széles burkolt útfelület áll rendelkezésre. 9.7. Nyitott kerékpársávot olyan lakott területen lévõ, 50 km/h-nál nem nagyobb megengedett sebességû úton lehet kijelölni, ahol kerékpársáv kijelölése lenne indokolt, de a rendelkezésre álló hely azt nem teszi lehetõvé, és ahol a teherforgalom aránya nem számottevõ. 9.8. Autóbuszsávban kerékpáros közlekedés akkor engedhetõ meg, ha az autóbuszsáv szélessége eléri a 4,25 m szélességet vagy a csúcsidei autóbusz forgalom kisebb, mint 30 autóbusz/óra.”

Source: https://magyarkozlony.hu/hivatalos-lapok/5abd47b305d6d4d5f89960e8b6cd579e37906f52/dokumentumok/257204535efcd138145585d084f99715a46ec7cd/letoltes